
      REPUBLIKA HRVATSKA
ŠIBENSKO-KNINSKA ŽUPANIJA
            OPĆINA BILICE
JEDINSTVENI UPRAVNI ODJEL

KLASA: 112-03/25-01/1
URBROJ: 2182-19-25-3
Bilice, 06. ožujka 2025.

Obavijest u svezi provedbe oglasa za prijem
u službu ADMINISTRATIVNOG REFERENTA 

Pročelnik Jedinstvenog upravnog odjela Općine Bilice objavio je oglas za prijem u službu administrativnog referenta (1 izvršitelj/ica) na određeno vrijeme – radi zamjene odsutne službenice tijekom korištenja porodiljnog dopusta, s punim radnim vremenom, uz obvezni probni rok od dva mjeseca. Javni natječaj bit će objavljen u „Narodnim Novinama“, na internetskoj stranici Zavoda za zapošljavanje, na oglasnoj ploči Općine Bilice, kao i na internetskoj stranici Općine Bilice www.opcina-bilice.hr.
Pisane prijave ne Javni natječaj podnose se u roku od osam (8) dana od dana objave Javnog natječaja u „Narodnim Novinama“.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19) i raspisanog Javnog natječaja, Općina Bilice obavještava kandidate:


OPIS POSLA RADNOG MJESTA:
[bookmark: _Hlk96344381]- vodi i izrađuje zapisnike sjednica Općinskog vijeća,
- sudjeluje u izradi pisanih akata Općinskog načelnika,
- vrši klasifikaciju i urudžbiranje predmeta,
- obavlja druge poslove koji mu se povjere

PODACI O PLAĆI RADNOG MJESTA:
Sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23) plaću čini umnožak koeficijenta složenosti poslova radnog mjesta na koje je raspoređen službenik i osnovice za obračun plaće, uvećan za 0,5% za svaku navršenu godinu radnog staža. 
Člankom 3. Odluke o koeficijentima za obračun plaće službenika i namještenika Jedinstvenog upravnog odjela Općine Bilice („Službeni vjesnik Šibensko-kninske županije“, broj 14/10 i „Službeni glasnik Općine Bilice“, broj 2/22, 4/22, 6/23 i 10/24) utvrđen je koeficijent za predmetno radno mjesto i iznosi 1,61. 
Odlukom o osnovici za obračun plaće službenika i namještenika Jedinstvenog upravnog odjela Općine Bilice („Službeni glasnik Općine Bilice“, broj 7/24) propisana je osnovica za obračun plaće službenika i namještenika Jedinstvenog upravnog odjela Općine Bilice i iznosi 950,00 eura bruto.  





NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA

Prethodnu provjeru znanja i sposobnosti provodi Povjerenstvo za provedbu Javnog natječaja. Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz Javnog natječaja. 
Kandidati koji ne ispunjavaju formalne uvjete iz Javnog natječaja, obavijestit će se o tome pisanim putem. 
Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Javni natječaj.
Prethodna provjera znanja i sposobnosti kandidata obavlja se putem pisanog testa i intervjua. Za svaki dio provjere znanja i sposobnosti kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti na provedenom testiranju.
Kroz razgovor s kandidatima prilikom intervjua utvrđuju se interesi, profesionalni ciljevi i motivacija za rad u Općini Bilice. Rezultati intervjua boduju se od 1 do 10.
Na web stranici Općine Bilice (www.opcina-bilice.hr) i na oglasnoj ploči Općine Bilice, Bosuć 2A, 22 000 Šibenik, Bilice, objavit će se poziv kandidatima koji ispunjavaju formalne uvjete iz Javnog natječaja, kao i vrijeme održavanja prethodne provjere znanja i sposobnosti, najmanje pet (5) dana prije održavanja provjere. 


PRAVNI IZVORI ZA PRIPREMANJE KANDIDATA ZA PRETHODNU  PROVJERU ZNANJA I SPOSOBNOSTI KANDIDATA 

1. Zakon o lokalnoj i područnoj (regionalnoj) samoupravi (NN 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20).
2. Zakon o službenicima i namještenicima u lokalnoj i područnoj (regionalnoj) samoupravi  (NN 86/08, 61/11, 4/18, 112/19).
3. Zakon o općem upravnom postupku (NN 47/09 i 110/21).
4. Uredba o uredskom poslovanju (NN 75/21).
5. Statut Općine Bilice («Službeni vjesnik Šibensko-kninske županije», broj 10/09, 5/13, 8/13  i „Službeni glasnik Općine Bilice“, broj 3/18, 5/18, 1/21, 6/21 – pročišćeni tekst i 9/23).
6. Poslovnik Općinskog vijeća Općine Bilice («Službeni vjesnik Šibensko-kninske županije», broj 10/09, 5/13 i „Službeni glasnik Općine Bilice“, broj 1/21).

Svi prethodno navedeni Zakoni mogu se pronaći na internet stranici: www.nn.hr

